रेलवे ट्रैक पर कर्मियों ने फिर जलाया कूड़ा, स्टेशन अधीक्षक ने फटकारा
20 जनवरी को भी जलाया था ट्रैक पर कूड़ा
20जनवरी को उत्तर मध्य रेलवे इलाहाबाद जोन के जीएम अरुण कुमार सक्सेना को खुश करने के लिए रेलवे ट्रैक पर सफाई कार्य तेजी से चल रहा था। इस दौरान भी कर्मियों ने प्लेटफार्म एक की रेल पटरियों के बीच झाड़ू लगाकर पहले सारा कूड़ा एकत्रित किया, इसके बाद पटरियों के बीच पर ही कूड़े को आग लगा दी थी। इस संबंध में जब कर्मियों से पूछा गया था कि पटरियों के बीच में कूड़ा जलाना रेलवे नियम के अंतर्गत आता है तो पहले वह चुप रहा। बाद में बोले कि पता है यह गलत है, पर गलती हो गई। स्टेशन अधीक्षक की फटकार के बाद शायद भविष्य में इस प्रकार की घटनाओं पर अंकुश लग जाएगा।
धौलपुर. रेलवे ट्रैक पर कूड़े में आग जलाने के बाद जाता कर्मी।
भास्कर संवाददाता | धौलपुर
धौलपुररेलवे स्टेशन उत्तर मध्य रेलवे का राजस्थान में इकलौता स्टेशन है, बावजूद इसके यहां पर कर्मी आए दिन लापरवाही बरत रहे हैं। ट्रेन में जहां ज्वलनशील पदार्थ लेकर यात्रा करना मना है, वहीं रेलवे स्टेशन पर कर्मी लापरवाही बरतने में कोई कसर नहीं छोड़ रहे हैं। ऐसे में कभी भी हादसे की संभावना बन सकती है। मंगलवार को रेलवे के सफाई कर्मियों ने एक बार फिर ट्रैक पर कूड़े को जलाया। इस दौरान निरीक्षण के लिए निकले स्टेशन अधीक्षक जेपी मीणा की नजर ट्रैक पर जलते हुए कूड़े पर पड़ गई। इसके बाद स्टेशन अधीक्षक तुरंत मौके पर पहुंचे और कूड़ा जलाने वाले सफाई कर्मियों को जमकर फटकार लगाई। स्टेशन अधीक्षक ने कर्मियों को रेलवे ट्रैक पर दोबारा कूड़ा जलाने निर्देश दिए। अगर अब ट्रैक पर कूड़ा जलाते हुए कर्मी पाए तो उन पर लापरवाही बरतने की कार्रवाई की जाएगी।
hin_Deva hin_Deva hin_Deva hin_Deva bho_Deva hin_Deva